ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFILX
Η ΣΕΙΡΑ ΕΙΝΑΙ ΕΜΠΝΕΥΣΜΕΝΗ ΑΠΟ ΑΛΗΘΙΝΑ ΓΕΓΟΝΟΤΑ.
ΟΡΙΣΜΕΝΑ ΟΝΟΜΑΤΑ ΚΑΙ ΚΑΤΑΣΤΑΣΕΙΣ ΕΧΟΥΝ ΑΛΛΑΧΘΕΙ
ΓΙΑ ΔΡΑΜΑΤΟΥΡΓΙΚΟΥΣ ΛΟΓΟΥΣ
ΚΑΙ ΑΠΟ ΣΕΒΑΣΜΟ ΣΤΑ ΘΥΜΑΤΑ ΚΑΙ ΤΙΣ ΟΙΚΟΓΕΝΕΙΕΣ ΤΟΥΣ.
ΟΛΟΙ ΟΙ ΔΙΑΛΟΓΟΙ ΕΙΝΑΙ ΠΡΟΪΟΝ ΜΥΘΟΠΛΑΣΙΑΣ.
28 ΙΟΥΝΙΟΥ 1976 ΙΝΔΙΑ
-Έζησες στη Σαϊγκόν; -Ναι.
Δεν υπήρξε στιγμή που να μη βλέπω τι προκαλούν οι σφαίρες κι οι βόμβες.
Είναι αηδία, φίλε.
Όποιος πουλά όπλα
πρέπει να τα χρησιμοποιεί στην οικογένειά του.
Να δει πώς είναι.
Γι' αυτό είναι σημαντικό να ταξιδεύεις.
Μαθαίνεις την καλοσύνη, την ανθρωπιά.
Δεν ήσουν υποχρεωμένος να με βοηθήσεις, μα το έκανες, Ντάνιελ.
Ήταν ευλογία που σε βρήκαμε, Λουκ.
Και πού να γνωρίσεις τους υπόλοιπους.
ΠΟΛΙΤΙΚΗ ΠΕΤΡΕΛΑΙΟΥ
Ας βγάζουν φωτοτυπίες κι ό,τι άλλο θέλουν, αλλά κανείς τους δεν κάνει κάτι.
Σου έφερα το FBI και πάλι γκρινιάζεις.
Καταλαβαίνω ότι έχουν δικά τους συμφέροντα.
-Καλύπτουν τα νώτα τους. -Ρέντλαντ.
Αλλά πώς ακριβώς μας βοηθούν;
Αυτός είναι, ο Ίθαν Μέιρ,
μηχανολόγος υδάτινων πόρων, βρέθηκε νεκρός σε σουίτα στο Βαρανάσι.
Βρήκαμε το διαβατήριό του στο παλιό τους διαμέρισμα.
Η αστυνομία της Ινδίας τον έχει στους αδιευκρίνιστους θανάτους.
Εις υγείαν, φίλε. Χαίρω πολύ, Λουκ. Φοβερό μέρος.
-Έλα, Λουκ. Πάμε να χορέψουμε. -Έλα, φίλε. Πήγαινε.
Δεν ξέρεις πόσο τυχερός είσαι. Μαζί μου δεν χορεύουν ποτέ.
-Έλα. -Όρμα.
Πάμε.
Δεν βρίσκουν τα χαρτιά του Γκορ.
Επειδή ψάχνουν στο λάθος σημείο.
Εκεί είναι τα "Θύματα". Ο Γκορ είναι στους "Τραυματίες".
Αλλά ας κάτσουν εκεί να ερευνήσουν άλλους Αμερικανούς.
Την Τερέζα Νόουλτον και την Κόνι-Τζο Μπρόνζιτς.
Δεν είναι σίγουροι. Από πού φαίνεται ότι η Κόνι-Τζο Μπρόνζιτς είναι θύμα του;
Πόσους βλάκες ακόμα θα χρειαστεί να κάνουμε παρέα;
Ούτε εμένα μ' αρέσει εδώ.
Αλλά δεν έχουμε πια τον Άτζεϊ
να μας βρίσκει διαβατήρια και επιταγές.
Αν θες να φύγουμε από την Ινδία, τους χρειαζόμαστε αυτούς.
Χέρμαν, εμείς δεν είμαστε αστυνομικοί. Πρέπει να τους ακούμε.
Χρειάζονται περισσότερα από μερικές ταυτοποιήσεις κι ένα άρθρο.
Γκίλμπερτ, να σου συστήσω τον κο Άκας Σινχ,
διπλωματικό ακόλουθο στην πρεσβεία του Νεπάλ.
Είχε την καλοσύνη να μας φέρει μερικά αρχεία.
Μια νεκροψία κι η σχετική αναφορά της τοπικής αστυνομίας.
Η νεκροψία περιγράφει τι υπέστη η νεαρή
που αυτοί αμφισβητούν ότι πέθανε στα χέρια του Σομπράζ.
Η Κόνι-Τζο Μπρόνζιτς.
Είναι άχρηστο, γαμώτο.
Τι σου είπα όταν τον μάζεψες;
Να μάθεις πού έχει πάει.
Είναι γεμάτο σφραγίδες. Δεν έχει άλλο χώρο.
Μου είναι άχρηστο. Κι οι επιταγές του; Πού είναι οι ταξιδιωτικές επιταγές του;
Η αναφορά περιγράφει μια συνέντευξη με ένα ζευγάρι αλλοδαπών,
οι οποίοι μοιάζουν με τον Σαρλ Σομπράζ και τη Μαρί-Αντρέ Λεκλέρκ
κι είπαν ότι λέγονται Βίλεμ Μπλουμ και Χελένα Ντέκερ.
Οι δύο Ολλανδοί με τους οποίους ξεκίνησαν όλα! Τι άλλο θέλουν;
Ίσα που αναπνέει!
Τι έχει πάθει;
Τι θα κάνουμε;
Μπορώ να σας πάω στην αστυνομία και να πω ότι τον ναρκώσατε.
Δεν το έκανα εγώ!
Ναι. Εσύ το έκανες.
Ασχολείστε όλοι με το τι έγινε
και όχι με το τι θα γίνει. Αυτός ο άντρας, ο Σομπράζ, θα συνεχίσει να σκοτώνει!
Γι' αυτό, πιάστε τον!
1 ΜΕΡΑ ΜΕΤΑ ΔΕΛΧΙ, ΙΝΔΙΑ
Δεν ανέπνεε όταν τον πήγες στο ξενοδοχείο.
Αυτό είπε η Λίνεα.
Ότι ήταν νεκρός. Ήταν;
Είχε αστυνομικούς στο ξενοδοχείο του.
Έτσι λένε αυτοί.
Τι σκατά έγινε, Μονίκ;
ΕΝΤΟΛΗ ΠΛΗΡΩΜΗΣ - ΙΣΠΑΝΙΑ Ε ΛΟΡΕΝΟ
Θα ήθελα να τις εξαργυρώσω όλες.
Σας ευχαριστώ, κα Φερνάντες.
Ο Ντάνιελ δεν είπε ποτέ ότι θα σκοτώναμε, Μονίκ.
Δεν σκοτώθηκε κανείς. Δεν πέθανε κανείς.
Τι; Ηλίθιος είναι ο Ντάνιελ;
Το έχουμε κάνει ένα σωρό φορές
και δεν πέθανε κανείς ποτέ. Ποτέ!
Είναι εξπέρ, κατάλαβες;
Εσύ τι είσαι;
Ένας τεμπέλης που είχε την τύχη να του δώσει μια ευκαιρία ο Ντάνιελ.
Σου δίνει στέγη κι εσύ τον αμφισβητείς;
Συγγνώμη, Μονίκ.
Πρέπει να κάνω ένα τηλέφωνο.
-Διεθνείς κλήσεις. -Ναι, Κεμπέκ, Καναδάς.
Σας συνδέω από το Δελχί.
Εμπρός; Μαρί-Αντρέ;
Νόμιζα ότι ήσουν στο Παρίσι κι έκανες παιδιά.
-Σε παρακαλώ, μαμά. -Και βρέθηκες στο Δελχί;
Σε γράφουν όλες οι εφημερίδες.
Δεν ισχύει τίποτα.
Είμαι αθώα.
Αυτός τα έκανε. Όλα.
Πρέπει να γυρίσω σπίτι.
Τώρα θες να γυρίσεις σπίτι!
Δεν έχω διαβατήριο ούτε λεφτά…
Πρέπει να με βοηθήσεις.
Πώς; Πες μου. Μαρί-Αντρέ;
Μαρί-Αντρέ;
Όχι.
Πού είναι ο Ζαν;
Η τσάντα σου;
Την πήρε.
Τι;
Πού ήσουν όταν την πήρε;
-Σου επιτέθηκε; -Όχι.
Ξεχάστηκα.
Ξεχάστηκες; Τι έκανες;
Δεν φταίω εγώ που δουλεύεις με πρεζόνια και κλέφτες.
Το δαχτυλίδι.
Μονίκ.
Σε ποια θα το δώσεις τώρα;
Σε ενεχυροδανειστή. Χρειαζόμαστε λεφτά.
Λεφτά για ναρκωτικά;
Πάρ' το.
Από τσίγκο και γυαλί θα είναι.
Όχι. Είναι ζαφείρι και διαμάντια πάνω σε πλατίνα.
Αυτά τα διαβατήρια θα μας έσωζαν από δω,
αλλά εσύ τα σκάτωσες!
Δεν ξέρω γιατί εκπλήσσομαι.
Είσαι το μεγαλύτερο λάθος μου, Μαρί.
Μια απελπισμένη νεαρή από το Κεμπέκ που την έκανα για λίγο όμορφη.
Αλλά δεν είσαι. Είσαι μια σακάτισσα.
Ένα τίποτα.
Είναι αλήθεια.
Αυτή είμαι.
Αλλά τουλάχιστον εγώ ξέρω τι είμαι.
Εσύ, Σαρλ;
Μεγαλοεγκληματίας.
Διεθνής αδαμαντοπώλης
που όλο μιλάς για ελευθερία,
για το πώς η ζωή σου θριαμβεύει ενάντια στον κόσμο.
Είσαι γελοίος!
Κοίταξέ μας.
Όλους μας.
Πέντε άτομα σε ένα δωμάτιο ή να κοιμόμαστε στο αμάξι!
Τα πάντα πάνω του είναι ένα ψέμα.
Τα πάντα εκτός από αυτό:
Είναι ένας μαμάκιας κι η μανούλα του τον σιχαίνεται!
-Έξω! -Ένα αγόρι που δεν το ήθελε κανείς
-και τίποτα εκτός από… -Βούλωσ' το!
κάτι αξιοθρήνητους σαν εμένα.
Και τώρα τι;
Κάποτε λαχταρούσα το παιδί σου μέσα μου.
Αλλά αν το είχα γεννήσει τώρα,
θα του τίναζα τα μυαλά στον αέρα μπροστά στα μάτια σου.
1 ΕΒΔΟΜΑΔΑ ΜΕΤΑ
ΚΑΤΑΖΗΤΕΙΤΑΙ ΣΑΡΛ ΣΟΜΠΡΑΖ
ΓΚΟΑ, ΙΝΔΙΑ
Κύριε Τζον! Τηλέφωνο.
-Εμπρός; -Αστυνομικός υποδιευθυντής Τούλι
από το Εγκληματολογικό στο Νέο Δελχί. Αφήσατε ένα μήνυμα.
Εμπρός; Θέλετε να καταγγείλετε ένα έγκλημα; Ναρκωτικά; Ληστεία;
Μη μου τρώτε τον χρόνο, κύριε.
Γιατί ζητήσατε να σας καλέσουμε;
Πέθανε ένας άντρας.
ΓΚΑΒΑΣΚΑΡ
Αυτός ο άντρας δεν είναι σαν εμάς.
Είναι κάτι εντελώς άλλο.
-Είναι εγκληματίας. -Το ξέρω, προφανώς…
Αυτό που θέλω να πω είναι ότι με τρομάζει
όταν σκέφτομαι τα εγκλήματα που διέπραξε ανενόχλητος
και πόσο χειρότερος θα γίνει τώρα που νιώθει στριμωγμένος.
Σέβομαι απεριόριστα την αφοσίωσή σας στην υπόθεση,
αλλά αυτός ο εγκληματίας δεν είναι πλέον ευθύνη σας.
Μάλιστα ο ανώτερός μου, ο στρατηγός Τσαϊκαμντί,
ζητά να μας παραδώσετε όλα τα αρχεία σας.
-Αναλαμβάνει η Ιντερπόλ… -Μα είναι δικά μου.
Τα μάζεψα μόνος μου όταν δεν νοιαζόταν κανείς.
Αν δεν συναινέσετε, θα στείλει αίτημα στον πρέσβη σας.
Θα με στείλει σπίτι μου.
Και πώς θα μας βοηθήσετε από την Ολλανδία;
Εντάξει. Ας έρθουν οι άντρες σας σπίτι μου αύριο στις 7:00 το πρωί.
Θα σας τα έχω όλα έτοιμα.
Γιατί βιάζεσαι; Το πρωί θα έρθει.
Το ξέρω, αλλά έχω μια ιδέα.
Δεν γίνεται να τα παραδώσω όλα.
Τι συμβαίνει; Είναι το τελευταίο βράδυ μας. Μαγειρεύω.
Αν ο Χέρμαν παραδίδει τα αρχεία του,
θα βγάλει σίγουρα αντίγραφα.
Θα τα πάρουμε όλα με δύο αυτοκίνητα.
ΜΗΝ ΤΟΝ ΠΛΗΣΙΑΖΕΤΕ. ΕΠΙΚΙΝΔΥΝΟΣ.
ΚΑΤΑΖΗΤΕΙΤΑΙ ΣΑΡΛ ΣΟΜΠΡΑΖ
ΔΕΛΧΙ, ΙΝΔΙΑ
Είναι τέλειο.
Δεν ξέρω πόσοι είναι, αλλά σίγουρα πάνω από 30.
Τα τιμαλφή, τα διαβατήρια, τα χρήματά τους,
τα πάντα σε μία μόνο τσάντα, τα φυλά ένα ζευγάρι:
Ο καθηγητής κι η γυναίκα του.
Θα δούμε τα αξιοθέατα.
Λες και το αποφάσισε το σύμπαν.
Με διάλεξε και είπε
"Είναι δικά σου. Πάρ' τα".
Τριάντα με τη μία; Απίστευτο!
Δηλαδή, ο Γάλλος…
Αν λέω ότι θα πετύχει, θα πετύχει.
Ο κύριος Κνίπενμπεργκ;
Δεν είναι εδώ, αλλά άφησε αυτά για εσάς.
-Ευχαριστώ. -Μάλιστα.
ΚΑΝΙΤ ΧΑΟΥΖ
Καλή επιστροφή στη Γαλλία, κύριε Ζιρές.
Ευχαριστώ.
Σας παρακαλώ, πάρτε πρώτα εμένα μόλις τον πιάσετε.
Ναντίν, εγώ…
Βασικά, σκέφτηκα…
Θεώρησέ το δώρο αποχαιρετισμού.
Η αναφορά σου.
Αλήθεια, Χέρμαν;
Σκέφτηκα ότι μπορεί να χρειαστεί στη Γαλλία.
Αν δεν σε είχα γνωρίσει…
Δεν θέλω να πω αντίο.
Καλά λέει. Θα μας λείψετε κι οι δυο.
Είδατε;
Οι νέοι ένοικοι στο διαμέρισμα του Αλέν και της Μονίκ.
Όλα θα πάνε καλά. Η ζωή συνεχίζεται.
Θα είναι παράξενα χωρίς αυτούς. Λες και φεύγουν τα παιδιά μας.
Θες να πάμε στην παραλία το Σαββατοκύριακο;
Να φύγουμε από την πόλη;
Ίσως μας κάνει καλό.
Ναι, δεν αποκλείεται.
Αλλά πρέπει να μείνω στην Μπανγκόκ.
Ίσως με χρειαστούν.
Δεν είπε ο συνταγματάρχης Σόμπολ ότι δεν είναι πλέον ευθύνη σου;
Άρα, μπορούμε να πάμε στην παραλία.
-Γιατί το λες αυτό; -Εννοούσα ότι μπορείς…
Μπορώ τι;
Να πίνω κοκτέιλ στην παραλία
ενώ ο Σαρλ Σομπράζ κυκλοφορεί ελεύθερος;
Κι αν δεν τον πιάσουν ποτέ;
Δεν θα ξαναπάμε κάπου ωραία ποτέ;
Κοίτα, θα…
Θα τον πιάσουν.
Εξάλλου, ωραία δεν είναι εδώ;
Από την παρέα εξαρτάται.
Θέλω κι άλλο ποτό. Εσύ;
Λέω να πάω να δω τους γονείς μου.
-Στη Γερμανία; -Έχω να τους δω καιρό.
Κι όπως είπες,
εσύ είσαι απασχολημένος.
Καλά.
ΑΓΡΑ, ΙΝΔΙΑ
Αλήθεια; Δεν είναι καλύτερα η γυναίκα σου; Μα θα πάμε στο Ταζ Μαχάλ.
-Πολύ κρίμα γι' αυτήν. -Ναι, αλλά είναι χάλια.
Περιττό να σου πω ότι είναι το βασικό παράπονο
των ταξιδιωτών στην Ινδία.
Σου καταστρέφει μια μαγική εμπειρία.
Πώς προστατεύεται κανείς;
Να ξεφλουδίζεις τα φρούτα, να αποφεύγεις πάγο και κρέας.
Αλλά εγώ παίρνω κι ένα αντιβακτηριδιακό.
Μου το συνέστησε ένας βιοχημικός στην Τεχεράνη.
Μάλιστα.
Ίσως μπορώ να σου βρω, αν θες.
Ναι.
ΓΚΟΑ, ΙΝΔΙΑ
Κράτησε μια γυναίκα δεμένη τρεις μέρες στο Ξενοδοχείο Ασόκα
ενώ έσκαβε μια τρύπα στο πάτωμα για να ληστέψει το κοσμηματοπωλείο.
Αυτός έχει τομή στην κοιλιά;
Μπορεί.
Όταν συνελήφθη και φυλακίστηκε, προσποιήθηκε οξεία σκωληκοειδίτιδα.
Του την αφαίρεσαν και μετά εξαφανίστηκε από το νοσοκομείο.
Έχεις γνωρίσει τη συνταξιδιώτισσά του;
Τη Μονίκ.
Είναι Γαλλοκαναδή, σωστά;
Πώς τα ξέρετε όλα αυτά;
Γιατί δεν τους κυνηγά μόνο το δικό μας Εγκληματολογικό
ούτε μόνο στην Ινδία.
Διεθνή εντάλματα σύλληψης από την Ιντερπόλ στην Μπανγκόκ.
Είναι μεγάλη υπόθεση, δηλαδή;
Μπορείς να το πεις κι έτσι.
Αν σας πω ό,τι θέλετε να μάθετε,
θα με προστατεύσετε;
Θα με στείλετε σπίτι;
Λείπω πάρα πολύ καιρό.
ΝΑ ΠΡΟΣΕΧΕΙΣ, ΣΕ ΠΑΡΑΚΑΛΩ. ΑΝΓΚΕΛΑ
ΓΚΑΒΑΣΚΑΡ
Την πρώτη μέρα εδώ,
παίρνω ένα πριν το δείπνο και δύο πριν κοιμηθώ.
Μετά, ένα κάθε πρωί.
-Ντάνιελ, θα φας μαζί μας; -Βεβαίως.
Ένα πριν το δείπνο, δύο πριν τον ύπνο.
-Ευχαριστούμε. -Ευχαριστώ.
Δείξε μου.
Παραλίγο να πυροβολήσω τη γυναίκα μου μ' αυτό.
Μαλακία, ρε φίλε. Τα έχουμε περάσει όλοι.
Χέρμαν, θα ήσουν πιο ευτυχής αν σκεφτόσουν λιγότερο.
Σαν εσένα, εννοείς;
Τον ευτυχή Πολ;
-Είσαι όμορφος. Έχεις όμορφη γυναίκα. -Όχι τώρα…
Θα έπρεπε να πηδιέστε στα λιβάδια
και να μεγαλώνετε κουτσούβελα,
όχι να κάθεσαι εδώ
και να αναρωτιέσαι αν θα ξανάρθει.
Θα ξανάρθει.
Πήγε να δει τη μητέρα της, αλλά…
θα ξανάρθει.
Θα γυρίσει σύντομα.
Ακόμα κι αν δεν γυρίσει…
στην Μπανγκόκ είμαστε, Κνίπενμπεργκ.
-Όλα φίνα, φίλε μου. -Έλεος, Λέιβερ. Γάμησέ μας.
Τον άκουσες. Έλα.
Ακόμα δεν νιώθεις καλύτερα;
Αρχίζω να ανησυχώ.
Να πάμε επάνω; Έλα, θα σε πάω εγώ.
Έρικα;
Μου φέρνετε λίγο νερό; Ένα ποτήρι νερό!
Ντάνιελ!
Έρικα!
-Τι έγινε; -Δεν ξέρω. Έπεσε κάτω.
-Το στομάχι της. Κάτι συμβαίνει. -Ησύχασε.
-Έπαιρνε άλλα φάρμακα; -Όχι απ' όσο ξέρω.
Λίγο νερό, παρακαλώ.
Μήπως κινίνη; Για τη μαλάρια;
Φωνάξτε έναν γιατρό. Σας παρακαλώ.
Είναι ένα ελεεινό κάθαρμα.
Ένας απερίσκεπτος αλήτης.
Δεν αξίζει να σκας γι' αυτόν!
-Ο Σομπράζ; -Ναι, αυτός ο μαλάκας.
Γάμα τον!
Γαμώτο, αστυνομία. Για εμάς ήρθαν; Κάτσε, για εμάς ήρθαν;
Πρέπει να φύγουμε. Σοβαρά.
Εντάξει.
ΑΣΤΥΝΟΜΙΑ
Ελάτε, μη σας ξεφύγουν.
-Κάντε κάτι κάποιος! -Τι μας έδωσε;
Φάρμακο ήταν.
Φωνάξτε την αστυνομία.
Εγώ δεν έχω καμία σχέση!
Εμείς δεν κάναμε τίποτα, ρε αλήτη!
Καταλαβαίνω ότι φοβάστε.
-Ήταν φάρμακο. Ηρέμησε. -Την αστυνομία.
Φίλε μου, να φωνάξουμε αστυνομία, αλλά πρώτα να καλέσουμε ασθενοφόρο.
Καρλ! Κάλεσε ασθενοφόρο!
Φωνάξτε την αστυνομία!
Δεσποινίς Λεκλέρκ; Ονομάζομαι Τούλι.
Αν απουσιάζει ο κος Σομπράζ…
Μη μ' ακουμπάς!
μου λέτε πού θα τον βρω;
Ντάνιελ, πού πας;
Σταμάτα εκεί που είσαι.
Πήρε την τσάντα μου!
Δεν με αναγνωρίζεις;
Κύριε Σομπράζ.
Ναι. Εμπρός;
Όχι.
Όχι, κε συνταγματάρχα, δεν με ενοχλείτε καθόλου.
Τι;
Πάνω από 30 Γερμανοί φοιτητές μηχανικοί.
Με τη μία. Λες και τρελάθηκε ο τύπος.
Ο συνταγματάρχης Σόμπολ της Ιντερπόλ με διαβεβαιώνει ότι οι Ταϊλανδοί
θα κάνουν ό,τι μπορούν για την έκδοσή του.
-Είμαστε έτοιμοι; -Μάλιστα, κύριε.
Κύριε πρέσβη;
Με όλη αυτήν την υπόθεση, ξέρω ότι δοκίμασα την υπομονή σας.
Ελπίζω να μπορείτε τώρα να πείτε στις οικογένειες των Ολλανδών
ότι αποδόθηκε δικαιοσύνη.
Καλή σας μέρα, κύριοι.
Όχι, κύριε Κνίπενμπεργκ.
Θα ήθελα να κρατάει τα πρακτικά ο κος Ντε Γιονγκ στο εξής.
Κύριε Ντε Γιονγκ.
Ξεκινάμε;
1 ΧΡΟΝΟ ΜΕΤΑ ΔΕΛΧΙ
Κρατείται για δηλητηρίαση κι απόπειρα ληστείας
τουλάχιστον 30 Γερμανών τουριστών ταυτόχρονα.
Αλλά στο Νέο Δελχί εκκρεμεί ένα ένταλμα
από τη ληστεία στο Ξενοδοχείο Ασόκα και την περιβόητη απόδρασή του.
Σας ευχαριστώ πολύ για την ευκαιρία, κύριε.
-Ευχαρίστησή μας. -Ευχαριστώ.
Τα έχω κάνει όλα αυτά που λένε οι Ινδοί. Ομολόγησα.
Λήστεψα το Ξενοδοχείο Ασόκα, πήρα σπάνια πετράδια
και μετά νάρκωσα τους φύλακές μου και δραπέτευσα,
ενώ όλη η Ινδία αποθέωσε τις πράξεις μου.
Πείσατε τις αρχές της Ινδίας να με εκδώσουν στην Μπανγκόκ;
Όχι.
Στην Ινδία, βλέπετε,
με λατρεύουν.
Δολοφονήσατε και στην Ινδία, όμως.
Έναν Γάλλο, τον Ιούνιο.
Αρνούμαι αυτές τις κατηγορίες.
Δολοφονήσατε και τον Ιανουάριο.
Δεν υπάρχουν αποδείξεις.
Ένας Ισραηλινός, ο Ίθαν Μέιρ,
βρέθηκε νεκρός από υπερβολική δόση σε ξενοδοχείο στο Βαρανάσι.
Πού το βρήκατε αυτό;
Το διαβατήριό του βρέθηκε στο διαμέρισμά σου.
Αυτός ο Ολλανδός είναι, έτσι; Ο κος Κνίπενμπεργκ.
Πείτε του ότι θα ήθελα να τον γνωρίσω κάποτε.
Ίσως και να γίνει.
Είμαστε πολύ υπομονετικοί.
Μόλις εκτίσετε την ποινή σας εδώ,
θα περιμένω να σας πάρω μαζί μου στην Ταϊλάνδη.
Οι Ινδοί πιστεύουν ότι έχουν προτεραιότητα.
Θα τον κρατήσουν αρκετό καιρό, υποθέτω.
Κι εμείς θα περιμένουμε.
Μόλις εκτίσει την ποινή του εκεί,
θα αντιμετωπίσει τις κατηγορίες στην Ταϊλάνδη.
Σου έφερα ένα δώρο από την Ινδία.
-Αντί για τον κρατούμενο; -Ναι, αντί γι' αυτόν.
Η δις Λεκλέρκ κατέθετε δύο μέρες…
ΑΣΤΥΝΟΜΙΑ ΔΕΛΧΙ ΚΑΤΑΘΕΣΗ
αλλά δεν ξέχασε τίποτα, όπως μας διαβεβαίωσε.
-Να τη διαβάσω τώρα; Είναι μεγάλη. -Δεν είναι ανάγκη.
Σου έκανα αντίγραφο. Να το βάλεις με τα υπόλοιπα.
Τα υπόλοιπα;
Τα υπόλοιπα αντίγραφα που έκανες
πριν μας δώσεις τα αρχεία.
-Πώς το ήξερες; -Έχω πάθει κι έχω μάθει, κε Κνίπενμπεργκ.
Γεννήθηκα στο Σεν Σαρλ, στο Κεμπέκ, στον Καναδά,
στις 26 Ιουλίου 1945.
Έχω τρεις αδερφές και δύο αδερφούς.
Οι γονείς μου είναι Καναδοί.
Μου είπε ότι μια Ταϊλανδή φίλη του είχε κοσμηματοπωλείο
και τον βοήθησε να κάνει επαφές στον χώρο.
Με σύστηνε σε όλους ως σύζυγό του…
αλλά σε εκείνη μου ζήτησε να πω ότι είμαι γραμματέας του…
κι εγώ συμφώνησα.
Στην Μπανγκόκ,
όποιος πάσχει από δυσεντερία παίρνει Kaopectate από το φαρμακείο.
Ο Αλέν, δηλαδή ο Σαρλ…
έβαζε κι ένα υπνωτικό, το Mogadon,
μαζί με το Kaopectate…
και το έδινε σε όποιον φιλοξενούσαμε.
Λέω να συνεχίσουμε το πρωί.
Σας ευχαριστώ, δις Λεκλέρκ.
Καληνύχτα, αδερφή.
Είστε άνετα;
Θέλετε να σας φέρω κάτι ακόμα;
Έχω τον Θεό, κύριε επιθεωρητά.
Μόνο αυτό χρειάζομαι.
7 ΧΡΟΝΙΑ ΜΕΤΑ
Βοηθήστε με!
Τι θες να πω; Με πρόδωσες.
Σε πρόδωσα; Εγώ;
Ναι. Εσύ.
Απάντησες στις ερωτήσεις τους. Με πρόδωσες.
Ήρθα να σε αποχαιρετήσω, Σαρλ.
Δεν θα ξαναβρεθούμε ποτέ.
Συμφώνησαν να με στείλουν σπίτι.
Να πεθάνω.
Πάω σπίτι μου να πεθάνω.
Ακόμα και τώρα είσαι άσπλαχνος.
Το ήξερα πάντα αυτό, αλλά
είχα πείσει τον εαυτό μου για το αντίθετο.
Είναι στη μήτρα μου…
ο καρκίνος.
Εκεί που ήλπιζα να έχω κάποτε ένα παιδί.
Ένα παιδί;
Οι αδερφές λένε ότι πρέπει να συγχωρήσω τα πάντα.
Εσένα. Εμένα.
Και;
Συγχώρησες;
Όχι ακόμα.
Προσπαθώ.
Προβληματίζεσαι ποτέ για όσα έκανες;
Για όσα κάναμε;
Ή κάθεσαι εδώ και πιστεύεις ακόμα
ότι θριάμβευσες κάπως;
Θα σου πω τι πρόκειται να γίνει.
Οι Ινδοί θα με αποφυλακίσουν
και θα είμαι πάλι ελεύθερος.
Ναι, είμαι σίγουρη.
Η ματαιοδοξία σου νικά τα πάντα.
Εσύ θα είσαι ελεύθερος.
Κι εγώ θα είμαι στο Κεμπέκ.
Θαμμένη στη γη.
Μια ανόητη,
μικρή,
πεθαμένη…
Καναδή.
Απόψε, η Μόιρα Κάλαχαν εντοπίζει στο Παρίσι…
21 ΙΟΥΛΙΟΥ 1997 ΠΑΡΙΣΙ, ΓΑΛΛΙΑ
ΚΙ ΑΛΛΑ ΠΤΩΜΑΤΑ ΣΥΝΔΕΟΝΤΑΙ
και μιλά με το επονομαζόμενο "Ερπετό".
Όσο ο Σομπράζ εξέτιε την ποινή του στην Ινδία,
οι αρχές κίνησαν διαδικασίες για την έκδοσή του στην Ταϊλάνδη
αμέσως μόλις θα ολοκλήρωνε την ποινή του.
Στην Ταϊλάνδη θα αντιμετώπιζε τη θανατική ποινή.
Μόλις έναν μήνα πριν την αποφυλάκισή του,
ο Σομπράζ απέδρασε και πάλι.
Παρέμεινε ελεύθερος για 22 μέρες,
πριν παραδοθεί εκ νέου στις αρχές.
Το δικαστήριο της Ινδίας τον καταδίκασε σε άλλα δέκα χρόνια κάθειρξη
πριν εγκριθεί η έκδοσή του.
Μέχρι να αποφυλακιστεί, όπως ακριβώς είχε υπολογίσει,
τα εγκλήματά του είχαν παραγραφεί στην Ταϊλάνδη,
και μαζί μ' αυτά είχε λήξει και το ένταλμα σύλληψης.
Τον Φεβρουάριο του 1997, ο Σαρλ Σομπράζ, ο διασημότερος δολοφόνος της Ασίας,
πήρε νέο γαλλικό διαβατήριο
και επέστρεψε για να ζήσει ελεύθερος.
-Κύριε Σομπράζ. -Κυρία μου.
-Να ξεκινήσουμε; -Βεβαίως.
ΑΘΗΝΑ, ΕΛΛΑΔΑ
ΑΝΓΚΕΛΑ ΚΕΪΝ ΗΠΑ
ΓΙΑ ΤΗ ΣΥΛΛΟΓΗ ΣΟΥ. ΕΛΠΙΖΩ ΝΑ ΕΙΣΑΙ ΚΑΛΑ. ΑΝΓΚΕΛΑ.
Είστε επικίνδυνος;
Το ερώτημα, αρχικά, είναι αν σκότωσα.
Και; Σκοτώσατε;
Το δικαστήριο αποφάνθηκε ότι δεν σκότωσα.
Έχω δικαστεί. Έχω κατηγορηθεί.
Και το δικαστήριο αποφάνθηκε.
Δεν απαντάτε στην ερώτησή μου.
Αυτή είναι η απάντηση.
Υπάρχουν κάποιοι που υποστηρίζουν ότι τη γλιτώσατε.
Έτσι γράφει το περιοδικό Time.
Μπορεί και να 'ναι αλήθεια.
Πάντως δεν γίνεται να δικαστώ τώρα,
σε καμία χώρα.
Κάθαρμα.
Μπράβο, αγάπη μου. Ήταν τέλειο.
Σ' ευχαριστώ, Ζιλιέτ.
6 ΧΡΟΝΙΑ ΜΕΤΑ ΚΑΤΜΑΝΤΟΥ, ΝΕΠΑΛ
ΔΙΕΘΝΕΣ ΑΕΡΟΔΡΟΜΙΟ
ΚΑΛΩΣ ΗΡΘΑΤΕ ΣΤΟ ΚΑΤΜΑΝΤΟΥ, ΝΕΠΑΛ
Γεια σας, κε Σομπράζ.
Ήρθα, όπως μου ζητήσατε. Να φωτογραφίσω;
Σ' ευχαριστώ που ήρθες.
Εντάξει.
-Στάσου. Τράβα άλλη μία. -Εντάξει.
Να καταλάβουν σίγουρα πού είμαι.
Κύριε, δείτε αυτό.
Ο ΣΑΡΛ ΣΟΜΠΡΑΖ ΕΠΙΣΤΡΕΦΕΙ ΣΤΟ ΚΑΤΜΑΝΤΟΥ
Ο ΥΠΟΠΤΟΣ ΓΙΑ ΔΙΠΛΗ ΔΟΛΟΦΟΝΙΑ
Είναι παρεξήγηση.
Βλέπετε, όμως; Δεν αντιστέκομαι.
Είναι παλιές,
αλλά και μόνο που τις βλέπω…
Λες κι έγινε σήμερα το πρωί.
Είναι φρικτό, αλλά σας διαβεβαιώ, κύριε επιθεωρητά,
ότι δεν ήμουν εδώ το 1975.
Δεν έχω ξανάρθει στη χώρα σας.
Θυμάμαι να σας μιλάω, κύριε.
Σε εσάς και τη σύντροφό σας.
Πώς λέγονταν οι ύποπτοί σας, κύριε επιθεωρητά;
Χρησιμοποιούσαν τα διαβατήρια των Μπλουμ και Ντέκερ.
Μα, ξέρετε,
εγώ λέγομαι Σαρλ Σομπράζ.
Κύριε επιθεωρητά, εκτιμώ τη συμπόνια και την επιμελή ερευνά σας,
αλλά δεν μπορείτε να με κρατήσετε.
Όχι χωρίς αποδείξεις.
ΣΟΜΠΡΑΖ, ΣΑΡΛ ΥΠΗΚΟΟΤΗΤΑ ΓΑΛΛΙΚΗ
ΒΟΡΕΙΟ ΝΗΣΙ, ΝΕΑ ΖΗΛΑΝΔΙΑ
-Δεν πειράζει, θα… -Εντάξει.
ΚΤΙΡΙΟ ΟΗΕ, ΝΕΑ ΥΟΡΚΗ
-Χέρμαν Κνίπενμπεργκ. -Χέρμαν; Η Άνγκελα είμαι.
Γεια σου, Άνγκελα.
Τι κάνει η Βανέσα;
Καλά είναι, ευχαριστώ.
Άνοιξε το μέιλ σου, Χέρμαν.
Μια στιγμή.
Όλα καλά;
Μάλιστα.
ΤΟ ΕΡΠΕΤΟ ΣΥΝΕΛΗΦΘΗ ΣΤΟ ΚΑΤΜΑΝΤΟΥ
Ο ΣΟΜΠΡΑΖ ΑΡΝΕΙΤΑΙ ΤΟΥΣ ΦΟΝΟΥΣ
-Από πού είναι; -Από την Post.
Τι; Από τη Washington Post;
Όχι, Χέρμαν. Από την Bangkok Post.
Τι διάολο κάνει;
Ήλπιζα ότι εσύ θα ήξερες, αν μη τι άλλο.
Δεν έχει ακουστεί ούτε γραφτεί λέξη εδώ και χρόνια.
Είναι πολύ ματαιόδοξος για να το δεχτεί.
Επίτηδες συνελήφθη.
Δύο πράγματα του αρέσουν.
Η φήμη…
Οπότε κάνει κάτι τέτοιο κι ο κόσμος τον θυμάται ξανά.
Θες να σε ρωτήσω ποιο είναι το δεύτερο, έτσι;
Ποιο είναι;
Η απόδραση.
-Θάπα. -Ονομάζομαι Χέρμαν Κνίπενμπεργκ.
Δεν έχω χρόνο να εξηγήσω,
αλλά με ενδιαφέρει αυτός που έχετε υπό κράτηση. Μπορώ να βοηθήσω.
Ναι, κε Κνίπενμπεργκ. Ξέρω ποιος είναι.
Τον είχα γνωρίσει όταν είχε ξανάρθει.
-Πρέπει να τον καθυστερήσετε. -Δεν μπορώ να τον κρατήσω.
Λέει ότι δεν έχουμε τίποτα εναντίον του κι έχει δίκιο. Δεν έχω στοιχεία.
-Λυπάμαι. -Κοιτάξτε…
Πρέπει να τον κρατήσετε.
Σας παρακαλώ, κάντε ό,τι μπορείτε.
ΠΡΟΣΟΧΗ ΕΥΘΡΑΥΣΤΟ
ΝΕΑ ΖΗΛΑΝΔΙΑ
ΔΙΣ ΜΑΡΙ-ΑΝΤΡΕ ΛΕΚΛΕΡΚ
Φτάσαμε στο Κατμαντού γύρω στις 3:00 το μεσημέρι.
Μείναμε στο ξενοδοχείο Ρόαγιαλ Αναπούρνα Γκραντ Χοτέλ.
Δήλωσε ότι λέγεται Μπλουμ, από εκείνον τον Ολλανδό.
Με ανάγκασε να πω ότι λέγομαι Ντέκερ, όπως το κορίτσι.
Γνωρίσαμε ένα ζευγάρι ταξιδιωτών.
Έναν Καναδό και μια Αμερικανίδα. Δεν θυμάμαι τα ονόματά τους.
Αλλά στις 22 Δεκεμβρίου…
ο Αλέν κι ο Άτζεϊ τους πήγαν με το αμάξι στα βουνά.
Επέστρεψαν ο νεαρός και η κοπέλα;
Όχι.
Ήταν φιλοξενούμενοί μας. Τους τιμάμε τους φιλοξενούμενούς μας.
-Κι εγώ είμαι. -Εσείς είστε κρατούμενος.
Μόνο αν μου απαγγείλετε κατηγορίες.
Θα με κρατήσετε διά της βίας ή…
μπορώ να πηγαίνω;
Ναι, ακριβώς.
Έχω σημαντικές πληροφορίες. Σας τις στέλνω,
προωθήστε τες στην αστυνομία του Κατμαντού.
Να φτάσουν στα χέρια του κου Θάπα.
Μάλιστα, αμέσως.
ΜΕΙΝΑΜΕ ΟΛΟΙ ΣΤΟ ΚΑΤΜΑΝΤΟΥ
ΚΑΤΑΘΕΣΗ ΠΗΓΑΜΕ ΣΤΟ ΝΕΠΑΛ ΜΕ ΤΟΝ ΣΑΡΛ
Αστυφύλακα! Κρατήστε αυτόν τον άντρα. Μην τον αφήσετε να φύγει.
Κύριε! Σταματήστε! Μείνετε εκεί που είστε!
Κύριε Σομπράζ.
Η καταγεγραμμένη κατάθεση της συνεργού σας,
της δίδας Λεκλέρκ.
Είχε έρθει εδώ μαζί σας το 1975.
Πού το βρήκατε αυτό;
Μάλλον δεν είμαι ο μόνος που δεν σας ξέχασε.
Ο Κνίπενμπεργκ.
-Εμπρός; -Κύριε Κνίπενμπεργκ.
Τον κρατάτε;
Τον κρατάμε. Συλλαμβάνεται αυτήν τη στιγμή.
Οι λόγοι που έκαναν τον Σαρλ Σομπράζ να γυρίσει στο Νεπάλ το 2003
είναι αδιευκρίνιστοι και τους γνωρίζει μόνο ο ίδιος.
Τον Νοέμβριο του 2004 καταδικάστηκε στο Νεπάλ σε ισόβια κάθειρξη
για τον φόνο της Κόνι-Τζο Μπρόνζιτς, τον Δεκέμβριο του 1975.
Ο Σομπράζ έχασε δύο εφέσεις ενάντια στην καταδικαστική απόφαση.
Το 2010 η Επιτροπή Ανθρωπίνων Δικαιωμάτων του ΟΗΕ
υποστήριξε ότι δεν έλαβε δίκαιη δίκη.
Το 2014 κρίθηκε ένοχος για τον φόνο του Λοράν Καριέρ,
επίσης τον Δεκέμβριο του 1975. Καταδικάστηκε σε άλλα 20 χρόνια.
Ο Σομπράζ δεν άσκησε έφεση σε αυτήν την απόφαση.
Μέχρι τον Δεκέμβριο του 2020 παρέμενε φυλακισμένος στο Κατμαντού.
Αν και η αστυνομία της Ταϊλάνδης εξέδωσε ένταλμα σύλληψης το 1976,
ο Σαρλ Σομπράζ δεν επέστρεψε ποτέ και δεν δικάστηκε για κανένα έγκλημα εκεί.
Χωρίς καταδικαστική απόφαση, ο Σομπράζ θεωρείται αθώος.
Η Μαρί-Αντρέ Λεκλέρκ πέθανε στο Κεμπέκ, από καρκίνο, το 1984.
Εκτός από μία φορά που εθεάθη στη Γερμανία το 1976,
ο Άτζεϊ Τσαουντάρι παρέμεινε άφαντος.
Η Ναντίν και ο Ρεμί Ζιρές επέστρεψαν στην Ταϊλάνδη, αλλά έχουν χωρίσει.
Η Ναντίν διοικεί ένα παραλιακό θέρετρο στα νότια της χώρας.
Ο Ρεμί έχει αποσυρθεί στον βορρά, όπου καλλιεργεί και πουλά τροπικά φρούτα.
Ο Πολ Σίμονς πήρε σύνταξη από το βελγικό Υπουργείο Εξωτερικών το 1979,
ολοκληρώνοντας τη μακρά καριέρα του.
Πέθανε το 2004.
Ο Ντομινίκ Ρενελό ζει ακόμα στη Γαλλία.
Είναι παντρεμένος, έχει ενήλικα παιδιά και είναι ακόμα ένθερμος ταξιδιώτης.
Ο Σόμπολ Σουτιμάι συνταξιοδοτήθηκε το 1991
με τον βαθμό του υποστράτηγου της αστυνομίας.
Τώρα μοιράζει τον χρόνο του μεταξύ Ταϊλάνδης και Γαλλίας.
Ο Χέρμαν κι η Άνγκελα έφυγαν από την Ταϊλάνδη το 1977.
Χώρισαν το 1989 και έχουν ξαναπαντρευτεί κι οι δύο.
Η Άνγκελα εργάστηκε για πολλά χρόνια στον ΟΗΕ,
μέχρι που συνταξιοδοτήθηκε το 2015 ως αναπληρώτρια γενική γραμματέας.
Ο Χέρμαν συνέχισε τη διπλωματική καριέρα του σε θέσεις ανά τον κόσμο.
Αν και έχει συνταξιοδοτηθεί, φροντίζει το αρχείο του
για την υπόθεση του Σομπράζ να μένει ενημερωμένο και ανοιχτό.
Για όλους τους ατρόμητους νέους που ξεκίνησαν ένα ταξίδι με μεγάλα όνειρα.
Αλλά δεν γύρισαν ποτέ σπίτι.
Υποτιτλισμός: Άννυ Ζερβού